# Universitas Tyrnaviensis



**Facultas Iuridica**

**Katedra medzinárodného a európskeho práva**

 Trnava, 20. septembra 2020

Kritériá hodnotenia

študentov z predmetu *„Medzinárodnoprávna ochrana práv príslušníkov menšín“*

**zimný semester akademického roku 2020/2021**

Priebežné hodnotenie:

- Výučba predmetu bude realizovaná prostredníctvom sčasti online a sčasti kontaktne. Jej súčasťou budú informácie o teórii i a bude okomentované celkovo štyri prípady z praxe medzinárodných súdnych a kvázi - súdnych orgánov, ktoré budú súčasťou skúšky. Kompletné znenie teoretických informácií i prípadových štúdií ku skúške bude umiestnené v rámci systému MOODLE v elektronickej forme.

- Vzhľadom na špecifický spôsob výučby realizovaný sčasti v online forme bude priebežné hodnotenie dobrovoľné a motivačne orientované. V prípade záujmu budú mať študenti a študentky možnosť spracovať prípadovú štúdiu formou spracovanie prípadu z praxe medzinárodných súdnych a kvázi - súdnych orgánov, mimo rámca prípadov riešených v rámci seminárnych cvičení. Prípadovú štúdiu budú študenti a študentky povinní, v prípade ak sa rozhodnú spracovať štúdiu, odovzdať najneskôr 11.12.2020. Za jej úspešné spracovanie budú môcť študenti a študentky získať 1 až 3 body ku skúške, podľa tohto v akej kvalite bude príslušná prípadová štúdia spracovaná. Prípadové štúdie budú zasielané vyučujúcemu emailom na adresu juraj.jankuv@gmail.com:

- Prípad pre prípadovú štúdiu si študenti budú môcť vybrať sami z judikatúry medzinárodných súdnych a kvázi - súdnych orgánov týkajúcej sa práv príslušníkov menšín, na nasledujúcich webstránkach:

Európsky súd pre ľudské práva: <https://hudoc.echr.coe.int/eng#%20>

Kvázi – súdne orgány OSN: <https://juris.ohchr.org/>

- Prehľady najdôležitejších prípadov týkajúcich sa práv príslušníkov menšín uvedených orgánov je možné nájsť v povinnej literatúre k predmetu - JANKUV,J.: Medzinárodnoprávna ochrana práv príslušníkov menšín, Vyd. Aleš Čeněk, Plzeň, 2009, 316 strán, ISBN 978-80-7380-210-3.

- Prípadová štúdia musí mať minimálne dve strany A4. Vzorom pre jej spracovanie bude formálne spracovanie prípadových štúdií riešených v rámci seminárnych cvičení umiestnených v rámci systému MOODLE. Pre spresnenie uvádzame, že každá prípadová štúdia musí obsahovať presný názov a číselné označenie prípadu tak ako je evidovaný v databáze príslušného súdneho, arbitrážneho či kvázi - súdneho orgánu, okolnosti prípadu, obsah sťažnosti alebo žaloby alebo oznámenia alebo otázky sporových strán v sporovom konaní alebo otázky položené v posudkovom konaní, znenie rozsudku alebo názoru alebo nálezu, hlavné myšlienky odôvodnenia rozsudku alebo názoru alebo nálezu príslušného orgánu.

Záverečné hodnotenie:

* Skúška: Riadne a opravné termíny skúšky sa realizujú v písomnej forme.
* Písomná skúška pozostáva z 10 testových otázok, pričom každá z odpovedí bude hodnotená samostatne. Za jednu otázku bude študent či študentka môcť získať 0-3 body. Maximálny bodový zisk študenta alebo študentky v rámci písomnej skúšky bude takto celkovo 30 bodov. K celkovému hodnoteniu v rámci písomnej skúšky sa pripočíta bodový zisk získaný v rámci priebežného hodnotenia.
* Stupnica pre záverečné hodnotenie písomnej skúšky bude nasledovná:

 30-28 bodov - A

 27-25 bodov - B

 24-22 bodov - C

 21-19 bodov - D

 18-17 bodov - E

 16 a menej bodov - FX